stanford-oval/wikipedia huggingface dataset:
אליסון פליקס
קריירה > 2011

באליפות העולם באתלטיקה, שנערכה בשנת 2011 בטגו, קוריאה הדרומית זכתה פליקס ב-4 מדליות, 2 זהב, כסף וארד. מדליות זהב בריצת שליחות 4x100 מטר בתוצאה של 41.56 שניות, לפני ג'מייקה (41.70 שניות) ואוקראינה (42.51 שניות) ובריצת שליחות 4x400 מטר בתוצאה של 3:18.09 דקות, לפני ג'מייקה (3:18.71 דקות) וברית המועצות (3:19.36 דקות). מדליית כסף בריצת 400 מטר בשיא אישי של 49.59 שניות, אחרי אמנטל מונטשו מבוטסואנה (49.56 שניות) ולפני אנסטסיה קפצ'ינסקאיה מרוסיה (50.24 שניות). מדליית ארד בריצת 200 מטר בתוצאה של 22.42 שניות, אחרי קמפבל-בראון (22.22 שניות) ובת ארצה כרמליטה ג'טר (22.37 שניות) ולא הצליחה להגן על תוארה ולזכות בפעם רביעית ברציפות.
קריירה > 2012 > האתלטית המצטיינת באולימפיאדה

באולימפיאדת לונדון (2012) זכתה פליקס ב-3 מדליות זהב והייתה לאתלטית המעוטרת והמצטיינת ביותר במשחקים אלו. מדליות זהב בריצת 200 מטר בתוצאה של 21.88 שניות, לפני האלופה האולימפית הטרייה ב-100 מטר, שלי אן פרייזר מג'מייקה (22.09 שניות) ובת ארצה כרמליטה ג'טר (22.14 שניות), בריצת שליחות 4x100 מטר ביחד עם טיאנה מדיסון, ביאנקה נייט וג'טר בשיא עולם חדש של 40.82 שניות, שיפור של 55 מאיות השנייה לשיא העולם הוותיק בן ה-27 שנים שנקבע על ידי מזרח גרמניה (41.37 שניות), לפני ג'מייקה שקבעה שיא לאומי חדש של 41.41 שניות ואוקראינה שאף היא קבעה שיא לאומי חדש של 42.04 שניות ובריצת שליחות 4x400 מטר ביחד עם דידי טרוטר, פרנסינה מק'קורורי וסניה ריצ'רדס בתוצאה של 3:16.87 דקות, לפני רוסיה 3:20.23 דקות וג'מייקה (3:20.95 דקות). נוסף לכך, היא סיימה במקום חמישי בריצת 100 מטר בשיאי אישי חדש של 10.89 שניות.
קריירה > 2013

באליפות העולם באתלטיקה שנערכה במוסקבה שברוסיה באוגוסט 2013, נשכבה פליקס על המסלול במהלך ריצת גמר ריצת 200 מטר בשל מתיחה של שרירי מיתר הברך (hamstring). בשלב חצי הגמר היא קבעה את התוצאה המהירה ביותר בשלב זה ואת התוצאה השנייה בטיבה בתחרות כולה 22.30 שניות. עקב הפציעה נמנע ממנה להשתתף בריצת השליחות 4x400 מטר.
קריירה > 2015

באליפות העולם שנערכה בבייג'ינג, סין באוגוסט 2015 זכתה פליקס ב-3 מדליות, מדליית זהב ושתי מדליות כסף. מדליית זהב, בריצת 400 מטר בשיא אישי חדש של 49.26 שניות, לפני שוני מילר מאיי בהאמה (49.67 שניות) ושריקה ג'קסון מג'מייקה (49.99 שניות). מדליות כסף, בריצת שליחות 100×4 בתוצאה של 41.68 שניות, אחרי ג'מייקה שקבעה שיא אליפות חדש של 41.07 שניות ולפני טרינידד וטובגו שקבעה שיא לאומי חדש של 42.03 שניות ובריצת שליחות 400×4 בתוצאה של 3:19.44 דקות, אחרי ג'מייקה (3:19.13 דקות) ולפני בריטניה (3:23.62 דקות).
קריירה > 2016

באולימפיאדת ריו דה ז'ניירו (2016) זכתה פליקס ב-3 מדליות, 2 זהב ו-1 כסף. מדליות זהב, בריצות השליחות 4x100 מטר בתוצאה של 41.01 שניות, לפני ג'מייקה (41.36 שניות) ובריטניה (41.77 שניות) ו-4x400 מטר בתוצאה של 3:19.06 דקות, לפני ג'מייקה (3:20.34 דקות) ובריטניה (3:25.88 דקות). מדליית כסף, בריצת 400 מטר 49.51 שניות, אחרי שוני מילר (49.44 שניות) ולפני שריקה ג'קסון (49.85 שניות).
קריירה > 2017

באליפות העולם שנערכה בלונדון באוגוסט 2017 זכתה פליקס ב-3 מדליות, 2 מדליות זהב ו-1 ארד. מדליות זהב, בריצת שליחות 100×4 בתוצאה של 41.82 שניות, לפני בריטניה (42.12 שניות) וג'מייקה (42.19 שניות) ובריצת שליחות 400×4 בתוצאה של 3:19.02 דקות, לפני בריטניה (3:25.00 דקות) ופולין (3:25.41 דקות). מדליית ארד, בריצת 400 מטר בתוצאה של 50.08 שניות, אחרי בת ארצה פיליס פרנסיס (49.92 שניות) וסאלווה איד נאסר מבחריין (50.06 שניות) ובכך הפכה לאתלטית המעוטרת ביותר בכל הזמנים באליפויות העולם הן בין הגברים והן בין הנשים, עם 16 מדליות בסך הכל, מהן 11 מדליות זהב, 3 מדליות כסף ו-2 מדליות ארד.
קריירה > 2019

באליפות העולם, שנערכה בדוחה בסוף ספטמבר 2019, זכתה פליקס בשתי מדליות זהב, בריצת שליחים 4x400 מטר משולבת ב-2 אתלטיות ו-2 אתלטים, שנערכה לראשונה בתולדות אליפויות העולם, ביחד עם וילברט לונדון, קורטני אוקולו ומייקל צ'רי בשיא עולם חדש של 3:09.34 דקות, לפני ג'מייקה (3:11.78 דקות) ובחריין (3:11.82 דקות) ובריצת שליחות 4x400 מטר לאחר שהשתתפה בשלב המוקדמות.
קריירה > 2021

באולימפיאדת טוקיו (2020), זכתה פליקס בשתי מדליות, זהב וארד. מדליית זהב בריצת שליחות 4x400 מטר ביחד עם סידני מק'לוכלין, דלילה מוחמד ואתינג מו בתוצאה של 3:16.85 דקות, לפני פולין (3:20.53 דקות) וג'מייקה (3:21.24 דקות) ומדליית ארד בריצת 400 מטר בתוצאה 49.46 שניות, אחרי שוני מילר-אואיבו (48.36 שניות) ומריליידי פאולינו מהרפובליקה הדומיניקנית (49.20 שניות).
שיאים אישיים > אצטדיון

| ריצה | תוצאה | שנה |
| --- | --- | --- |
| ריצת 300 מטר | 36.33 שניות | 2007 |
| ריצת 60 מטר | 7.10 שניות | 2012 |
| ריצת 100 מטר | 10.89 שניות | 2012 |
| ריצת 200 מטר | 21.69 שניות | 2012 |
| ריצת 400 מטר | 49.26 שניות | 2015 |
הערות שוליים

↑  2 אתלטיות ו-2 אתלטים
↑  2 אתלטיות ו-2 אתלטים
↑  Allyson Felix: The 100 Most Influential People of 2020, Time
↑  ראו כאן
| --- | --- |
בקרת זהויות :  World Athletics: 14309983  ISNI: 0000 0004 6715 8152  LCCN: no2021092087  MusicBrainz: f5ab9e9c-3e97-42de-9957-95996df2ae23  VIAF: 5954162906475778110000   WorldCat (עם VIAF): 5954162906475778110000
אלקורקון (כדורגל)

סמל המועדון עד שנת 2016
איגוד הספורט אלקורקון (בספרדית: Agrupación Deportiva Alcorcón, או בקיצור: AD Alcorcón) היא קבוצת כדורגל ספרדית מהעיר אלקורקון שבמדריד. הקבוצה נוסדה ב-20 ביולי 1971, ומשחקת בליגה הספרדית השלישית. אצטדיונה הביתי של הקבוצה הוא אצטדיון הסנטו דומינגו שבאלקורקון, המכיל 5,100 מושבים.
בסוף עונת 2010/2009 הקבוצה עלתה מהליגה השלישית לליגה הספרדית השנייה, לראשונה בתולדותיה.
לאלקורקון ישנה קבוצת מילואים, הנקראת אלקורקון ב', המשחקת בליגה הרביעית. בראש הקבוצה עומד איש העסקים הבלגי רולנד דושאטל, העומד בראשן של סטנדרד לייז' וצ'רלטון.
היסטוריה

את 30 שנותיה הראשונות העבירה הקבוצה בין הליגה הרביעית והליגה של מחוז מדריד (חמישית ברמתה בספרד). בתום עונת 2000/1999 העפילה לראשונה בתולדותיה לליגה השלישית, שם התייצבה במשך 10 שנים רצופות.
עונת 2010/2009 הפכה לגדולה בהיסטורית המועדון עד כה. בתאריך 27 באוקטובר 2009 שיחקה אלקורקון מול ריאל מדריד במסגרת הסיבוב הרביעי של גביע המלך. המשחק הסתיים בתוצאה המפתיעה 0–4 לאלקורקון, במשחק שזכה בספרד לכינוי "אלקורקונאסו", בשל ההפתעה הגדולה הן בגלל התוצאה והן בגלל זהות היריבה. בתאריך 10 בנובמבר הפסידה אלקורקון באצטדיון סנטיאגו ברנבאו לריאל מדריד בתוצאה 0–1, אך תוצאה זו הספיקה לאלקורקון להעפיל לשלב שמינית הגמר של הגביע. בשלב זה סיימה את דרכה אלקורקון לאחר הדחה מול קבוצת ראסינג סנטאנדר.
בתום העונה העפילה אלקורקון לראשונה בתולדותיה לליגה השנייה, לאחר שסיימה ראשונה בביתה בליגה הסדירה. בפלייאוף אמנם הפסידה לגרנדה, אך בשל היותה ראש בית קיבלה הזדמנות נוספת בפלייאוף. בסיבוב השני הדיחה הקבוצה את פונטוודרה ובשלב האחרון ניצחה את אונטיניינט והעפילה לליגה השנייה.
מאז עלתה, המיקום הנמוך ביותר אליו הגיעה הוא 11, ובכל עונה מתמודדת על העלייה לפלייאוף העלייה לליגה הבכירה. בעונתה השנייה, עונת 2012/2011, סיימה רביעית בטבלה ואף העפילה לגמר לאחר שעברה את קבוצת הרקולס, אך הודחה בידי ריאל ואיאדוליד שעלתה על חשבונה לליגה הראשונה. הקבוצה חזרה למעמד הפלייאוף בעונה שלאחר מכן, אך הפסידה כבר בחצי הגמר בידי ז'ירונה. את עונת 2016/2015 סיימה במקום השביעי, שלא הספיק עבור משחקי הפלייאוף, לאחר שסיימה בשוויון נקודות עם אוסאסונה וריאל סרגוסה. בעונת 2016 לאימון הקבוצה הגיע חוליו ולאסקס הוא הצליח להשאיר אותה בליגה ואף היגע לרבע הגמר של הגביע הספרדי בכדורגל, לראשונה בתולדות המועדון.
בסיום עונת 2021/2022 נשרה לליגה השלישית, אולם חזרה לליגת המשנה לאחר עונה אחת.
הערות שוליים

↑  "Información" (בספרדית). אלקורקון. נבדק ב-26 בספטמבר 2020. {{cite web}}:  (עזרה)
האח הגדול עונה 7

| --- | --- |

 סוגה:  תוכנית מציאות
 בימוי:  יורם זק (האח הגדול)
 מנחים:  ארז טל קורין גדעון
 זוכים:  שי מיקה יפרח
 פרסים:  דירה בשווי 1.4 מיליון ש"ח
 ארץ מקור:  ישראל
 שפות:  עברית
 מספר פרקים:  33
 הפקה
 חברת הפקה:  קופרמן הפקות
 אתר צילומים:  קריית התקשורת נווה אילן
 אורך פרק:  90 - 120 דקות (ברוטו)
 שידור
 רשת שידור:  ערוץ 2 (קשת) האח הגדול LIVE (ערוץ 26)
 תקופת שידור מקורית:  16 בדצמבר 2015 – 6 באפריל 2016
 קישורים חיצוניים
 אתר התוכנית
 דף התוכנית ב-IMDb
 
 → עונה שישיתעונה שמינית ←
האח הגדול עונה 7 היא העונה השביעית של תוכנית המציאות הישראלית "האח הגדול", והעונה התשיעית (כולל עונות ה-VIP) של התוכנית במצטבר ששודרה בערוץ 2 (קשת). העונה שודרה החל מ-16 בדצמבר 2015, הגמר נערך ב-6 באפריל 2016 שבסופו ניצחה הדיירת שי מיקה יפרח. את העונה הנחו ארז טל וקורין גדעון.
על העונה

אסי עזר פרש מהנחיית התוכנית לטובת הנחיית העונה השלישית של "הכוכב הבא" ששודרה במקביל בשידורי קשת. הפרס של זוכה עונה זו היה דירה בשווי 1.4 מיליון ש"ח. זוהי גם העונה הראשונה בתולדות האח הגדול בה השתתפו ארבעה דיירים בגמר. בעונה זו הוצגה משימת ההצלה "משחקי האח" בה לקחו חלק כל המועמדים להדחה באותו שבוע. המשחקים כללו שלושה חידונים שונים ולמנצח התאפשר להוציא את עצמו מרשימת ההדחה על ידי בחירת מועמד אחר שיעמוד להדחה במקומו.
כניסתו של הדייר הטרנסג'נדר מייקל אלרוי, עוררה עניין רב והביאה לעלייה של 110% בשיח ברשת בנוגע לקהילה הטרנסג'נדרית. על פי בדיקה שנערכה ברשתות חברתיות, אתרי חדשות, טוקבקים, פורומים, בלוגים, יוטיוב, טוויטר ואינסטגרם, נרשמה עלייה בנפח השיח ובמעורבות הקהל בו שבאה לידי ביטוי בכמות המשתתפים והתגובות בדיון בודד.
בעונה זו בלט המתמודד שי חי, במסגרת המשימות שחולקו לדיירים, הוא ביקש את המשימה להעמיד דיירים להדחה בפומבי, הוא קרא לפינתו "כל האמת בפרצוף" ובה הסביר את מניעיו במילים בוטות בנוכחות הדיירים. התנהלותו בבית גרמה לו לעימותים רבים עם דיירים אחרים בבית אך גם לפופולריות עצומה מחוצה לו. מרבית השיח התקשורתי אודות התוכנית עסק בו ומעריציו הקימו מספר קבוצות ברשתות החברתיות התומכות בו הכוללות אלפי חברים, הם התאספו להפגנות תמיכה בסמוך לבית והעלו מספר פעמים מסוקים עם שלטי תמיכה בו, דבר שהוסיף למעמדו המתערער בבית. לאחר עזיבתו התחוללה סערה ברשת, וכן כ-10,000 צופים התנתקו מערוץ 26 שמשדר בשידור חי את המתרחש בבית. מנגד, דיירים שהודחו במהלך התוכנית, התלוננו שעריכת הפרקים המשודרים הייתה לא הוגנת והתמקדה בשי חי, במקביל מעריציו התלוננו על עריכה מגמתית נגד שי חי שמוציאה אותו אלים.
בעונה זו השתמשו בגימיק של "עצירת הזמן". כאשר העונה החלה, האח הגדול "עצר את הזמן" בכל רחבי הבית מלבד "חלל הזמן", חדר בבית שבו הזמן לא נעצר ובו התקיימו ההדחות וגם מסיבות לרגל אירועים מיוחדים. דודו כהן, הדייר הראשון שנכנס לבית, קיבל משימה סודית: לקבוע מי יהיה הדייר שיעמיד להדחה באופן פומבי, דייר שלא יקבל את מזוודתו, שני דיירים שיהפכו לדייר אחד (יעמידו להדחה ביחד ויועמדו ביחד), דייר שיועמד כל שבוע להדחה ודייר שיקבל חסינות מהדחה לשבוע הראשון בבית. אך אז האח הגדול "עצר את הזמן" בבית וההחלטות היו תקפות לכל העונה. שני הדיירים (גילי וגיל) שהתמודדו כדייר אחד בבית העמידו להדחה כאחד וקולם מההצבעות נספרו ביחד (לבסוף הם גם הודחו ביחד). הדייר שי חי העמיד את הדיירים להדחה באופן פומבי, ברק אדרי קיבל חסינות מהדחה ובעצם הבטיח את מקומו בגמר, ודודו כהן מועמד באופן קבוע להדחה. לקראת סיומה של העונה, במסגרת משימה עם משפחות הדיירים, המשפחות החליפו בין התפקידים.
בעונה זו בלט המתמודד שי חי שזכה לפופולריות גדולה מחוץ לבית והיה המועמד המוביל לזכייה אך החליט לעזוב (האח הגדול היה מוציא אותו גם בלי בקשתו עקב אלימות פיזית) יחד עם שני מתמודדים נוספים. בעונה זו, בעקבות העזיבה של שלושה מתמודדים ביום אחד, הוחלט בהפקה לצמצם את מספר המקומות בגמר לארבעה בלבד, בשונה מהעונות הקודמות.
דיירי הבית

רשימת 22 הדיירים שנכנסו לבית האח הגדול לפי סדר כניסתם:
דיירי הבית > דיירים שנכנסו בכניסה הראשונה

דודו כהן – בן 33, רווק, מעפולה
תמר שילה – בת 30, רווקה, מקדומים
סלים מרעי – בן 40, רווק, מתל אביב
עומר קינן – בת 22, רווקה, מקדימה-צורן
שי חי – בן 32, גרוש +2, בזוגיות עם תניה, מהרצליה
קסניה טרנטול – בת 28, רווקה, מלוד
גיל אלמוג – בן 27, רווק, מתל אביב
פלורי אלקסלסי – בת 38, רווקה, מבית שאן
עמרי בן נתן – בן 29, רווק, משוהם
שי מיקה יפרח – בת 23, רווקה, מקצרין
ברק אדרי – בן 25, רווק, מקיבוץ צרעה
קורין "קוקו" אביסדריס – בת 29, רווקה, מירושלים
מייקל אלרואי – בן 25, רווק, מחדרה
גילי כהן – בן 42, נשוי + 2, מחולון
אור סיונוב – בת 35, רווקה, מניו יורק
אילנה כספוב – בת 54, נשואה + 2, מנהריה
דיירי הבית > דיירים שנכנסו בכניסת ביניים

ארבל קינן – בת 22, רווקה, מתל אביב
תניה (תני) גרבר – בת 23, בזוגיות עם שי חי, מרמת השרון
דיירי הבית > דיירים שנכנסו בכניסה השנייה

אסתי לי פז – בת 29, רווקה, מנתניה
רינת פליישר – בת 45, גרושה +1, מראשון לציון
שחר חפץ – בן 35, רווק, מגדרה
איציק כרסנטי – בן 46, גרוש בשנית +4, מחיפה
שינויים באופן המשחק

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
לראשונה בתוכנית, נקבע פיינליסט ראשון לגמר העונה בפרק הפתיחה.
משימות

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
מספר העמדות להדחה לדייר

|  | שבוע 1 | שבוע 2 | שבוע 3 | שבוע 4 | שבוע 5 | שבוע 6 | שבוע 7 | שבוע 8 | שבוע 9 | שבוע 10 | שבוע 11 | שבוע 12 | שבוע 13 | שבוע 14 | שבוע 15 | שבוע 16 הגמר | סה"כ |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |

| שי מ. | 0 | 0 | 0 | 1 | — | 0 | — | 1 | 0 | — | — | 0 | 2 | — | — | מקום ראשון | 4 |
| ברק | — | — | — | — | — | — | — | — | — | — | — | 2 | 2 | — | — | מקום שני | 4 |
| עומרי | 1 | 1 | 1 | 3 | — | 0 | — | 1 | 1 | — | — | 1 | 1 | — | — | מקום שלישי | 10 |
| דודו | — | — | — | — | — | — | — | — | — | — | — | — | — | — | — | מקום רביעי | — |
| קסניה | 0 | 0 | 1 | 0 | — | 0 | — | 0 | 1 | — | — | 0 | 3 | — | — | הודחה | 5 |
| אור | 2 | 2 | 1 | 2 | — | 3 | — | 5 | 2 | — | — | 3 | 4 | הודחה | הודחה | הודחה | 24 |
| איציק | טרם נכנס לבית | טרם נכנס לבית | טרם נכנס לבית | טרם נכנס לבית | טרם נכנס לבית | טרם נכנס לבית | טרם נכנס לבית | — | 4 | — | — | 6 | עזב | עזב | עזב | עזב | 10 |
| תניה | טרם נכנסה לבית | טרם נכנסה לבית | טרם נכנסה לבית | — | — | 8 | — | 3 | 2 | — | — | 6 | עזבה | עזבה | עזבה | עזבה | 18 |
| שי ח. | 6 | 8 | 4 | 11 | — | 5 | — | 4 | 2 | — | — | — | עזב | עזב | עזב | עזב | 40 |
| רינת | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | — | 4 | — | — | הודחה | הודחה | הודחה | הודחה | הודחה | 4 |
| ארבל | טרם נכנסה לבית | טרם נכנסה לבית | טרם נכנסה לבית | — | — | 3 | — | 5 | 0 | — | עזבה | עזבה | עזבה | עזבה | עזבה | עזבה | 8 |
| אסתי לי | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | טרם נכנסה לבית | — | 8 | הודחה | הודחה | הודחה | הודחה | הודחה | הודחה | הודחה | 8 |
| שחר | טרם נכנס לבית | טרם נכנס לבית | טרם נכנס לבית | טרם נכנס לבית | טרם נכנס לבית | טרם נכנס לבית | טרם נכנס לבית | — | עזב | עזב | עזב | עזב | עזב | עזב | עזב | עזב | — |
| מייקל | 1 | 1 | 2 | 2 | — | 0 | — | 9 | הודח | הודח | הודח | הודח | הודח | הודח | הודח | הודח | 15 |
| פלורי | 1 | 1 | 0 | 2 | — | 2 | — | עזבה | עזבה | עזבה | עזבה | עזבה | עזבה | עזבה | עזבה | עזבה | 6 |
| קוקו | 0 | 0 | 0 | 1 | — | 3 | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | 4 |
| גילי וגיל | 1 | 2 | 0 | 3 | — | הודחו | הודחו | הודחו | הודחו | הודחו | הודחו | הודחו | הודחו | הודחו | הודחו | הודחו | 6 |
| תמר | 0 | 0 | 3 | 3 | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | 6 |
| סלים | 10 | 6 | 2 | הודח | הודח | הודח | הודח | הודח | הודח | הודח | הודח | הודח | הודח | הודח | הודח | הודח | 18 |
| עומר | 6 | 6 | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | 12 |
| אילנה | 2 | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | הודחה | 2 |
מדרוג

| פרק | תאריך שידור מקוריישראל | נתוני צפייה> אחוזי צפייה | מקור |
| --- | --- | --- | --- |
| 1 | 16 בדצמבר 2015 | 36.3% |  |
| 2 | 19 בדצמבר 2015 | 36.6% |  |
| 3 | 23 בדצמבר 2015 | 32.2% |  |
| 4 | 26 בדצמבר 2015 | 33% |  |
| 5 | 30 בדצמבר 2015 | 32% |  |
| 6 | 2 בינואר 2016 | 33.5% |  |
| 7 | 6 בינואר 2016 | 31% |  |
| 8 | 9 בינואר 2016 | 33.8% |  |
| 9 | 13 בינואר 2016 | 32.1% |  |
| 10 | 16 בינואר 2016 | 34.5% |  |
| 11 | 20 בינואר 2016 | 32.6% |  |
| 12 | 27 בינואר 2016 | 33% |  |
ביאורים

↑  המדרוג נכתב על פי נתוני צפייה ראשוניים, כולל צפייה נדחית עד 2:00 בלילה
↑  במגזר היהודי
הערות שוליים

↑  עוזב את הבית: אסי עזר פורש מ"האח הגדול", באתר ‏מאקו‏, 6 באוקטובר 2015
↑  יותר ממיליון: הפרס החדש לזוכה של "האח הגדול", באתר ‏מאקו‏, 7 בדצמבר 2015
↑  הפרס חייב במס הכנסה בשיעור של יותר מ-30%
↑  מיה מנע‏, עלייה של 110% בשיח על טרנסג'נדרים בעקבות מייקל ו"האח הגדול", באתר וואלה, 16 בפברואר 2016
↑  צבא המעריצים של שי חי יוצאים לבית האח הגדול, באתר nana10‏, 10 במרץ 2016
↑  רן בוקר, שי חי פרש מ"האח הגדול", הצופים מתנתקים, באתר ynet, 13 במרץ 2016
↑  מיקי לוין, ‏גילי כהן נגד שי חי: מה קורה בבית "האח הגדול" שלא ראיתם?, באתר מעריב אונליין, 24 בינואר 2016
↑  מיה מנע‏, רייטינג יומי: עדיין גדול, באתר וואלה, 17 בדצמבר 2015
↑  מיה מנע‏, רייטינג סופ"ש: כוכב כפול, באתר וואלה, 20 בדצמבר 2015
↑  אלכסנדר כץ, ממש לא כוחות: 32.2% ל'האח הגדול' – אבל ערוץ 10 כמעט ונמחק בפריים-טיים, באתר ביזפורטל, 24 בדצמבר 2015
↑  שוב רייטינג דו-ספרתי ל'שישי': 'אולפן שישי' מאבדת את תואר "מדורת השבט"?, באתר bizportal.co.il
↑  אלכסנדר כץ, לייט נייט עם נתוני פריים טיים: יותר מ-20% להשקת התכנית החדשה של גורי אלפי, באתר אייס, 31 בדצמבר 2015
↑  סופ"ש בסימן הפיגוע: 'אולפן שישי' זינקה, 20 נק' פער בין 'חדשות השבת' ל'מגזין', באתר bizportal.co.il
↑  רייטינג יומי: הבן הקטן, באתר וואלה
↑  רייטינג סופ"ש: היום שהיה, באתר וואלה
↑  רייטינג יומי: תורת הסוד, באתר וואלה
↑  מיה מנע‏, רייטינג סופ"ש: גל רודף גל, ונשבר, באתר וואלה, 17 בינואר 2016
↑  מיה מנע‏, רייטינג יומי: בלי מוט סלפי, באתר וואלה, 21 בינואר 2016
ברוך אנג'יל

| --- | --- |
 מקום קבורה:  שאלוניקי
 פטירה:  י"ד בשבט ה'ת"ל
 מדינה:  האימפריה העות'מאנית
 מקום פעילות:  שאלוניקי
 רבותיו:  רבי אשר כהן בן ארדוט
 תלמידיו:  רבי שלמה פלורנטין
 בני דורו:  רבי חיים שבתי, רבי מרדכי קלעי
 חיבוריו:  שו"ת ר' ברוך אנג'יל, חידושי הרב
 
הרב ברוך אנג'יל או אנג'יל או מהר"ב אנג'יל (נפטר בי"ד בשבט הת"ל) היה ראש ישיבה, רבה של שאלוניקי ומחבר שו"ת רבי ברוך אנג'יל.
ביוגרפיה

נולד לפני שנת ה'שנ"ה בשאלוניקי. למד בישיבתו של רבי אשר כהן בן ארדוט. בגיל שלושים וחמש לערך התמנה לראש ישיבה בחברת תלמוד תורה בעיר. רבי דוד קונפורטי, מחבר ספר קורא הדורות, למד בישיבתו מסכת בבא קמא בעודו בן 13, והוא כותב עליו:”רב מובהק פסקן ודרשן בקי בשאר חכמות הרביץ תורה והעמיד תלמידים רבים”. מתלמידיו נמנה רבי שלמה פלורנטין. בשנת שצ"ז שאל אותו רבי חיים שבתי אם יהודי אזמיר רשאים להחזיק במנהגם לאכול בשר נפיחה, ורבי ברוך השיב כי הוא מסכים שימשיכו לנהוג כן. בשנת תי"א היה כבר אחד מרבני שאלוניקי, והוא חתום רביעי על הסכמה בנושא מס הבגדים, מיד לאחר רבי דניאל אישטרושה. בסביבות שנת ה'תי"ח התמנה לרב הכולל של שאלוניקי. טובי העיר אזמיר ביקשו כי יגיע לכהן כרב עירם, אך הוא סירב. רבי חיים בנבנישתי כותב על המקרה: ”ראיתי בני עליה והנם מעטים נשמרים עצמם מלהסיג גבול חבריהם, כי הרדיפה אחרי השררה מעוור עיני שכלם. ברם זכור אותו האיש לטוב הרב מהר"ב אנג'יל נר"ו שעם כמה חלויים ופתויים חלו פניו פעמים שלש אב העיר מפי סופרים ומפר ספרים, והשיב שלא היה רוצה לבא להסיג גבול רעהו. זכרה לו אלהיך לטובה.” (כנסת הגדולה, חו"מ רל"ז הב"י אות ט).
התכתב עם רבני דורו והוא מזכירם בתשובותיו, ומהם רבי חיים שבתי, רבי מרדכי קלעי, הרב אברהם מוטאל ועוד.
ביוגרפיה > משפחתו

בניו היו רבי משה ורבי יהושע אנג'יל. חתנו היה יוסף פילוסוף, שבתו נישאה לשבתי צבי. נכדו היה הגביר ברכה אנג'יל מרשיד, ששילם מכיסו על הדפסת ספריו של רבי ברוך, סכום שהגיע ל-600 אריות.
ביוגרפיה > פטירתו

נפטר בי"ד בשבט הת"ל (1670). נקבר בשאלוניקי על יד רבו, רבי אשר כהן. על מצבתו נחרט:
ישי          עמהן
אותייות חרותות על לוחך

להשיב שואלך היש פה בן אדם

אמרי נא דמיונו כמלאך הצבא

כי גדול בקרבך כשוכב כנרדם

חלקה טובה עם נחלה

לכל צדיק בחפתו

לרב תרבה נחלתו

אל על קראוהו בהיותו קרוב הרוח

ללכת הרב המובהק כמהר"ר ברוך

אנגיל ז"ל נגש והוא נהנה מזיו שכינה

ביום יד לחדש טבת שנת התל
תנצבה
חיבוריו

חיבר כמה ספרים, רק חלקם הגיעו לידינו:
דרושים (כת"י)
חידושי הרב (שאלוניקי תע"ז) - שיטות על מסכתות בבא קמא, בבא מציעא, כתובות, גיטין, חולין, שבועות ועבודה זרה וכן תשובות.
שו"ת ר' ברוך אנג'יל (שאלוניקי תע"ז) - 61 תשובות (בפועל 58 תשובות עקב כפילות וטעות).
לקריאה נוספת

עמנואל, יצחק שמואל, מצבות שאלוניקי, חלק ראשון, עמוד 371.
הערות שוליים

↑  קורא הדורות, דף ג' עמוד ב'
↑  דורש משפט (שאלוניקי תט"ו), הקדמה
↑  שו"ת ר' ברוך אנג'יל, סימן י'
↑  ספונות ב', עמוד נד
| --- | --- |
בקרת זהויות :  NLI: 987007309829405171  ISNI: 0000 0001 0794 8265  LCCN: no94035280  NTA: 244599998  VIAF: 160500822   WorldCat (עם VIAF): 160500822 
שער שו"ת ר' ברוך אנג'יל
גשר פלהאם

| --- | --- |
גשר פלהאם, המבט אל מורד הזרם. תשומת לב למחסומים (הצבועים אדום לבן - מומלץ להגדיל) שמורדים עם פתיחת הגשר, ולשילוט המופנה להולכי הרגל.
גשר פלהאם, המבט אל מורד הזרם. תשומת לב למחסומים (הצבועים אדום לבן - מומלץ להגדיל) שמורדים עם פתיחת הגשר, ולשילוט המופנה להולכי הרגל.
 מידע כללי
 סוג:  גשר נפתח 
 שימוש:  חציית נהר האצ'ינסון לכלי רכב, אופניים והולכי רגל
 מיקום:  ניו יורק, הברונקס בניו יורק (מדינה)
 מדינה:  ארצות הברית ארצות הברית
 הקמה ובנייה
 תקופת הבנייה:  ? – 15 באוקטובר 1908
 תאריך פתיחה רשמי:  15 באוקטובר 1908 
 חומרי בנייה:  בטון 
 מידות
 אורך:  272 מטר
 רוחב:  14.3 מטר
 גובה:  5.3 מטר
 מידע טכני
 מפתחים:  7 
 נתיבים:  6 למכוניות ואחד לרוכבי אופניים והולכי רגל לשני הכיוונים.
 
 קואורדינטות:  40.86204°N 73.81582°W
 he
 
גשר פלהאם (באנגלית: Pelham Bridge) הוא גשר נפתח הממוקם ברובע ברונקס, ניו יורק, ממש במורד הזרם של גשר הרכבת מפרץ פלהאם שהוא גשר מסילת ברזל. גשר פלהאם נושא את כביש החוף ושביל הליכה בצד הגשר הפונה למורד הזרם של נהר האצ'ינסון שמעליו הוא מגשר. הגשר מופעל ומתוחזק על ידי משרד התחבורה של עיריית ניו יורק(אנ'). הגשר נקרא לעיתים בשם זה, ולעיתים בשם גשר מפרץ פלהאם, אך כדי להבדיל בינו לבין גשר הרכבת, שסמוך לו במעלה הזרם, מוסיפים לשם הגשר הסמוך את הצירוף גשר הרכבת.
קווי האוטובוס BL45 מ/אל איסטצ'סטר(אנ') במחוז ווסטצ'סטר וכן ה-Bx29, הפועל בין סיטי איילנד(אנ') לקו-אופ סיטי(אנ'), פועלים מעל הגשר הזה.
גשר פלהם נפתח לתנועה ימית לעיתים קרובות; בשנת 2014, הוא נפתח 724 פעמים. תנועת כלי השיט מתחת לגשר זה גדולה יותר מאשר כל גשר נפתח אחר בעיר.
הגשר הראשון במקום, גשר אבן שנבנה ב-1815, נהרס בסערה ב-12 באפריל 1816. גשר נוסף לא נבנה במקום במשך שמונה עשרה שנים.
הגשר הנוכחי החליף גשר ישן שדרש תחזוקה מתמדת ויקרה. הגשר החדש נפתח לתנועה ב-15 באוקטובר 1908, בטרם הושלם במלואו, על מנת לחסוך בעלויות בתחזוקת הגשר הישן. במהלך הבנייה, נאלצו להפסיק את זרימת המים בצינור של סיטי איילנד ופארק מפרץ פלהאם, ומים יובאו מניו רושל, בעלות של 5,323 דולר. הגשר הושלם ב-17 בפברואר 1909, בעלות כוללת של 605,274 דולר. הגשר שוחזר בשנת 1985. חגיגת המאה לגשר התקיימה ב-28 באוקטובר 2008.
ראו גם

גשר הרכבת מפרץ פלהאם
ביאורים

↑  להמחשה באיזה גשר נפתח מדובר, ראו איור נע כאן.
↑  לצפייה בשני הגשרים ושמותיהם, ראו כאן.
הערות שוליים

↑  Pelham Bay Bridge Centennial Celebration, Bronx Times, July 16, 2009
↑  Movable Bridges in the Bronx - Pelham Bridge, NYC DOT
↑  [https://www.nyc.gov/html/dot/downloads/pdf/dot_bridgereport14.pdf Bridges and Tunnels Annual Condition
Report], NYC DOT 2014
1 2  Glenn Collins, Honors for Bridges Many Take for Granted, The New York Times, September 16, 2008
↑  Blake A. Bell, The First Stone Bridge Built Across Eastchester Creek in Pelham, 1814-1815, Historic Pelham, December 08, 2005
↑  Pelham Bay Bridge, NYC Bridge Centennial Commission, 2008 via WayBackMachine
↑  Pelham Bridge Facts, New York City DOT via WayBackMachine
↑  Events - Pelham Bay Bridge, NYC Bridge Centennial Commission, 2008 via WayBackMachine
טרפאני קלצ'ו

מועדון כדורגל טרפאני (באיטלקית: Trapani Calcio) הוא מועדון כדורגל המשחק בעיר טרפאני שבאיטליה. המועדון משחק בליגה האיטלקית השלישית בכדורגל.
היסטוריה

המועדון נוסד בשנת 1905 ושיחק לאורך השנים בליגה השלישית ובליגה הרביעית באיטליה. משחקו הראשון היה כנגד פלרמו והסתיים בתבוסה מוחצת 12-0 לפאלרמו. בעונת 1958/1959 ניצח את פאלרמו בסיבוב השני של הגביע האיטלקי והפסיד לקבוצת פראטו בסיבוב השלישי. בעונת 1995/1996 הפסיד לקבוצת רג'אנה בסיבוב הראשון של הגביע. בעונת 2010/2011 ניצח את קבוצת ספאל בסיבוב הראשון של הגביע והפסיד לקבוצת פרוזינונה בסיבוב השני. בעונת 2011/2012 הפסיד לקבוצת פוג'יה בסיבוב הראשון של הגביע.
בעונת 2012/2013 ניצח את קבוצת אסטה בסיבוב הראשון של הגביע והפסיד לקבוצת טרננה קלצ'ו בסיבוב השני. בסוף העונה העפיל בפעם הראשונה לליגה השנייה. בעונת 2013/2014 ניצח את קבוצת אלבינו לפה בסיבוב השני של הגביע. ניצח את קבוצת פאדובה בסיבוב השלישי והפסיד לקבוצת אינטר מילאנו בסיבוב הרביעי.
מחנה הריכוז פוסולי

| --- | --- |

המחנה, 1944-1942
 מידע כללי
 סוג:  מחנה ריכוז, מחנה מעבר
 מדינה:  איטליה
 מחוז:  אמיליה-רומאניה
 תאריכים
 תאריך הקמה:  מאי 1942
 תאריך סגירה:  אוגוסט 1944
 אוכלוסייה
 השתייכות האסירים:  יהודים, איטלקים
 נתונים
 קואורדינטות:  44°49′42″N 10°54′10″E﻿ / ﻿44.828333333333°N 10.902777777778°E﻿ / 44.828333333333; 10.902777777778
 אתר רשמי
 
מפת מחנות ריכוז והשמדה באירופה (לחצו להגדלה)
מחנה הריכוז פוסולי (איטלקית Campo di Fossoli) הוקם בכפר פוסולי בשטח השיפוט של העיר קארפי שבמחוז אמיליה-רומאניה שבאיטליה. תחילה, במאי 1942, היה מחנה לשבויי מלחמה, בדצמבר 1943 היה למחנה ריכוז ליהודים והחל ממאי 1944 הגיעו אליו גם מתנגדים פוליטיים. באוגוסט 1944 המחנה נסגר, כאשר הצבא הגרמני נסוג מאיטליה. עברו דרכו 5,000 אסירים, בהם כ-2,500 יהודים (36% מיהודי איטליה שנספו בשואה), שנשלחו בחמש שיירות לאושוויץ, מתוך השמונה שבוצעו. המחנה נמצא קרוב לצומת הרכבות בעיר מודנה, סמוך לעיירה קארפי. לאחר המלחמה שימש המחנה כבית סוהר.